钦定古今图书集成/明伦汇编/氏族典/第165卷 > 《廖用贤尚友录》 > 安重璋
## 钦定古今图书集成/明伦汇编/氏族典/第165卷 > 《廖用贤尚友录》 > 安重璋

按《唐书李抱玉传》：抱玉本安兴贵曾孙，世居河西，善
养马。始名重璋，闲骑射，少从军。其为人沈毅有谋尢，
忠谨，李光弼引为裨校。天宝末，元宗以其战河西有
功，为改今名。禄山乱，守南阳，斩贼使。至德二载，上言，
“世占凉州，耻与逆臣共宗。”有诏赐之姓，因徙籍京兆，
举族以李为氏。以功爵凉国公，进司徒。卒赠太保，谥
《昭武》。